หุ้นเอเชียเช้านี้สดใส สวนทางตลาดฯสหรัฐปิดร่วง นักลงทุนจับตาทิศทางขึ้นดบ.เฟด
หุ้นเอเชียเช้านี้สดใส สวนทางตลาดฯสหรัฐฯปิดร่วง นักลงทุนจับตาทิศทางการขึ้นดอกเบี้ยเฟด 
21 ก.พ. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในช่วงเช้าวันนี้ หลังจากที่ดัชนีดาวโจนส์ตลาดหุ้นนิวยอร์กปิดร่วงลงเมื่อคืน ขณะที่นักลงทุนจับตารายงานการประชุมของธนาคารกลางสหรัฐ (เฟด) ในวันนี้
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,942.42 จุด เพิ่มขึ้น 17.32 จุด, +0.08% ดัชนี HSI ตลาดหุ้นฮ่องกงเปิดวันนี้ที่ 31,050.52 จุด เพิ่มขึ้น 176.89 จุด, +0.57% ดัชนี TAIEX ตลาดหุ้นไต้หวันเปิดวันนี้ที่ 10,559.79 จุด เพิ่มขึ้น 138.70 จุด, +1.33% ดัชนี KOSPI ตลาดหุ้นเกาหลีใต้เปิดวันนี้ที่ 2,417.73 จุด เพิ่มขึ้น 2.61 จุด, +0.11%
ดัชนี FTSE STI ตลาดหุ้นสิงคโปร์เปิดวันนี้ที่ 3,474.34 จุด ลดลง 2.19 จุด, -0.06% ดัชนี FBMKLCI ตลาดหุ้นมาเลเซียเปิดวันนี้ที่ 1,853.51 จุด ลดลง 2.48 จุด, -0.13% ดัชนี PSE Composite ตลาดหุ้นฟิลิปปินส์เปิดวันนี้ที่ 8,677.51 จุด ลดลง 45.19 จุด, -0.52% ส่วนตลาดหุ้นจีนยังคงปิดทำการวันนี้เนื่องในวันตรุษจีน
ทั้งนี้ นักลงทุนจับตาการเปิดเผยรายงานการประชุมนโยบายการเงินของธนาคารกลางสหรัฐ (เฟด) ประจำวันที่ 30-31 ม.ค.ในวันนี้ เพื่อหาสัญญาณบ่งชี้ทิศทางการปรับขึ้นอัตราดอกเบี้ยของเฟดในปีนี้
สำหรับข้อมูลเศรษฐกิจที่สำคัญของสหรัฐซึ่งจะมีการเปิดเผยในสัปดาห์นี้ ได้แก่ ดัชนีผู้จัดการฝ่ายจัดซื้อ (PMI) ภาคบริการเบื้องต้นเดือนก.พ.จากมาร์กิต, ดัชนีผู้จัดการฝ่ายจัดซื้อ (PMI) ภาคการผลิตเบื้องต้นเดือนก.พ.จากมาร์กิต, ยอดขายบ้านมือสองเดือนม.ค. และจำนวนผู้ขอรับสวัสดิการว่างงานรายสัปดาห์